บียอร์น สเวนเซน

เจ้าชายบียอร์น สเวนเซนแห่งเดนมาร์ก (ราว ค.ศ. 1062 - ค.ศ. 1100 เรนส์บวร์คBrenner, S. Otto: Nachkommen Gorms des Alten (König von Dänemark -936-) I.-XVI. Generation, Stuttgart, 1965. p. 5 & 250) ทรงเป็นหนึ่งในพระโอรสนอกสมรสของพระเจ้าสเวนที่ 2 แห่งเดนมาร์ก น่าเสียดายที่พระองค์เป็นหนึ่งในเหล่าพระโอรสองค์เล็กที่อยู่ห่างไกลจากการสืบราชบัลลังก์เดนมาร์ก เจ้าชายบียอร์นทรงได้รับการแต่งตั้งให้ดำรงตำแหน่งต่างๆ ที่ทรงอำนาจตลอดรัชสมัยของเหล่าพระเชษฐา แต่พระองค์ไม่ทรงเคยสร้างปัญหาใดๆ แก่เหล่ากษัตริย์และทรงพอพระทัยในตำแหน่งที่ทรงได้รับ ในปีค.ศ. 1099 ขณะทรงมีพระชนมายุ 37 พรรษา พระองค์ได้รับการแต่งตั้งให้อยู่ในตำแหน่งยาร์ลแห่งนอร์ดัลบิงเกียนที่ทรงอำนาจ พระองค์ทรงตั้งป้อมปราการบนเกาะซึ่งเป็นที่ตั้งของเมืองเรนส์บวร์ค เจ้าชายบียอร์นถูกปลงพระชนม์ด้วยหอกขณะทรงเข้าประชุมทิง หรือ สภา โดยชาวนาหรือขุนนางที่ไม่พอใจในการปกครองของเจ้าชายบียอร์น ญาติห่างๆ ของพระองค์คือ โฮกุน ซุนนีวาสสัน ได้แก้แค้นแก่ผู้ที่สังหารเจ้าชายบียอร์น และได้รับการแต่งตั้งเป็นยาร์ลผู้ซื่อสัตย์ของพระเจ้าอีริคที่ 1 แห่งเดนมาร์ก พระเชษฐาของเจ้าชายบียอร์น

เจ้าชายบียอร์นไม่มีพระโอรสธิดา

อ้างอิง

หมวดหมู่:บุคคลที่เกิดในคริสต์ทศวรรษ 1060

หมวดหมู่:เจ้าชายเดนมาร์ก
หมวดหมู่:บุคคลที่ถูกลอบสังหาร
หมวดหมู่:พระราชโอรสในพระมหากษัตริย์